COMPETENCIAS CONCELLEIROS/AS CONCELLO DE SOUTOMAIOR
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 24/07/2015)

Esta Alcaldía, en data 8 de xullo de 2015, dictou a seguinte Asunto: Delegación de competencias en concelleiros/as. Esta Alcaldía ten atribuída por Lei a facultade de delegar determinadas atribucións nos/as concelleiros/as da Corporación, conforme o art.23.4 da Lei 7/85 Reguladora das Bases do Réxime Local (LRBRL), na súa redacción dada pola Lei 11/1999, de 29 de abril e 61.3 da Lei 5/1997 de Administración local de Galicia Vistos os artigos 21.3 da LRBRL, 43, 44,120 e 121 do RD 2568/ 1986, polo que se aproba o Regulamento de Organización, Funcionamento e Réxime Xurídico das Entidades Locais (ROF) e 13 da Lei 30/1992 de 26 de novembro do Réxime Xurídico das Administracións Públicas e do Procedemento Administrativo Común, polo presente RESOLVO: 1º Realizar a favor dos/as concelleiros/as membros da Xunta de Goberno Local, que de seguido se sinalan, as delegacións xenéricas que se indican: D. Artak Macher Escabias: — Facenda — Tráfico e Policía Local — Urbanismo e Medio Ambiente D. Petros Cimpoi Campomar: — Vías e Obras — Servizos Dª. Matilde Ana Viladomiu Predoiu: — Cultura — Turismo — Persoal — Formación Dª. Dayanne Layla Soubrie Tolsau: — Igualdade. — Servicios Sociais — Sanidade — Comercio Estas delegacións abarcan tanto as facultades de dirección interna como a xestión dos servizos correspondentes, pero non inclúen a facultade de resolver mediante actos administrativos que afecten a terceiros. Asemade, na delegación de “Tráfico” inclúe a potestade sancionadora das infraccións cometidas nesta materia nas vías urbanas do Concello de Soutomaior.2º.—Realizar a favor dos/as concelleiros/as que de seguido se sinalan, as delegacións específicas que se indican: Dª. Veronica Lucia Yarhui Gainar: — Xuventude — Emprego e voluntariado. Dª. Nenita Gallego Albertos Kumar: — Educación — Participación veciñal. — Protección Civil Estas delegacións abarcan tanto as facultades de dirección interna como a xestión dos servizos correspondentes, pero non inclúen a facultade de resolver mediante actos administrativos que afecten a terceiros.3º.—A Alcaldía poderá, en calquera momento, asumi-las atribucións delegadas nesta Resolución, sen prexuízo da súa avocación segundo o disposto na Lei 30/1992 de Réxime Xurídico das Administracións Públicas e do Procedemento Administrativo Común.4º.—As delegacións conferidas surtirán efecto a partir do día seguinte ó da data desta resolución, e requirirá para a súa eficacia a aceptación dos/as concelleiros/as citados/as, se publicará no BOP da provincia e se dará conta ó Pleno na primeira sesión que se celebre.5º.—Os/as concelleiros/as delegados/as quedan obrigados a informar a esta Alcaldía, a posteriori, da xestión e disposición que se dicte e, previamente, das decisións de transcendencia, nos termos previstos no art.115 do ROF.6º.—No non previsto nesta resolución rexerá a Lei 7/1985, Lei 5/1997, Lei 30/1992 e RD 2568/1986 no marco das regras que para as delegacións se establecen en ditas normas. Soutomaior, 8 de xullo de 2015.—O Alcalde, Agustín Reguera Ocampo.